הזמר במסכה (תוכנית טלוויזיה צרפתית)

זמר המסכה (בצרפתית: Mask Singer) היא תוכנית מציאות צרפתית המבוססת על פורמט דרום קוריאני King of Mask" Singer" של ערוץ MBC. התוכנית מנוהלת על ידי קבוצת TF1. זמר המסכה היא תחרות שירה בין ידוענים הלובשים תלבושות משוכללות וכיסויי פנים כדי להסתיר את זהותם מהקהל, חברי הפאנל ומתמודדים אחרים.

העונה הראשונה של זמר המסכה עלתה לראשונה ב-8 בנובמבר 2019. בהנחיית קמיל קומבל, היא כללה את אלסנדרה סאבלט, קב אדמס, אנגון וג'רי בפאנל השופטים. העונה השנייה החלה לצלם ב-2020, ושודרה בין 17 באוקטובר ל-28 בנובמבר 2020 עם אותם מארחים בפאנל. העונה השלישית שודרה לראשונה ב-1 באפריל 2022, עם אותם חברי הפאנל והמנחה. העונה הרביעית שודרה לראשונה ב-23 באוגוסט 2022.

פורמט 
קבוצה של מפורסמים מתחרה בעילום שם על הבמה, שרים בתלבושות מלאות. בכל פרק, חלק מהמתחרים משודכים לתחרויות דו-קרב, בהן כל אחד יבצע שיר לבחירתו. לאחר כל דו-קרב, חברי הפאנל והקהל בשידור חי מצביעים: המנצח חסין מהדחה, בעוד המפסיד מועמד להדחה. בסוף הפרק, המפסידים של הדו-קרבים נתונים להצבעות חדשות של חברי הפאנל כדי לקבוע מי לא ימשיך; לאחר מכן הזמר שהודח נכנס לחדר מיוחד מאחורי הקלעים שבו הוא מפנה את גבו למצלמה, מוריד את המסכה, ואז מסתובב כדי לחשוף את זהותו לצופים.

בנוסף לתחרות השירה, לפני כל ביצוע של מתמודד, מוקרן על המסך באולפן סרטון קצר בו רמזים על זהותו של הזמר. ראיונות מוקלטים מראש ניתנים כרמזים ומציגים את הקולות המעוותים של הידוענים. חברי הפאנל מקבלים זמן לשער את זהות הזמר לאחר ההופעה ולעיתים לשאול אותם שאלה בודדת כדי לנסות ולנחש את זהותם.

חברי הפאנל והמנחה 
לאחר ההכרזה על בכורת התוכנית, TF1 הודיעה כי חברי הפאנל של העונה הראשונה יורכב מהשחקן קב אדמס, מנחת הרדיו והטלוויזיה אלסנדרה סובלט, הזמרת אנגון והקומיקאי ג'רי. הפאנל נשאר גם לעונות השנייה והשלישית. ב-4 ביוני 2022, פורסם כי חברי הפאנל שיצטרפו לאדמס וימלאו את מקומם של סובלט, אנגום וג'רי יהיו: הפיתום והסטנדאפיסט ג'ף פנקלוק, השחקנית והקומיקאית שנטל לאדסו והזמרת-יוצרת ויטה.

סקירת סדרה

עונה ראשונה (2019) 
פרק בכורת העונה שודר לראשונה ב-8 בנובמבר 2019 ופרק סיום העונה שודר לראשונה ב-13 בדצמבר 2019.

מתמודדים

טבלת הדחות

עונה שנייה (2020) 
פרק בכורת העונה שודר לראשונה ב-17 באוקטובר 2020 ופרק סיום העונה שודר לראשונה ב-28 בנובמבר 2020.

מתמודדים

טבלת הדחות

עונה שלישית (2022) 
פרק בכורת העונה שודר לראשונה ב-1 באפריל 2022 ופרק סיום העונה שודר לראשונה ב-13 במאי 2022.

מתמודדים

טבלת הדחות

עונה רביעית (2022) 
פרק בכורת העונה שודר לראשונה ב-23 באוגוסט 2022 ופרק סיום העונה שודר לראשונה ב-11 באוקטובר 2022.

מתמודדים 
12 המתמודדים חולקו לארבע קבוצות: קבוצה א' (הדלמטי, התינוקת והעכברה), קבוצה ב' (לחם הזנגביל, הפיל והפרעה), קבוצה ג' (הכלה, הצב והקואלה) וקבוצה ד' (הג'יני, הקוף והאביר). לאחר ארבע הדחות ארבעת הקבוצות אוחדו לקבוצה אחת עד הגמר. לאחר ההדחה החמישית הצטרף לקבוצה המאוחדת מתמודד חדש: הדוב.

טבלת הדחות

עונה חמישית (2023) 
פרק בכורת העונה שודר לראשונה ב-14 באפריל 2023 ופרק סיום העונה שודר לראשונה ב-2 ביוני 2023.

מתמודדים 
12 המתמודדים חולקו לארבע קבוצות: קבוצה א' (הצביה, העיט והמכשפה), קבוצה ב' (הגמל, החייזרית והברווז), קבוצה ג' (המדוזה, ההאסקי והזחל) וקבוצה ד' (הלמה, עוף החול והזברה). לאחר ארבע הדחות ארבעת הקבוצות אוחדו לקבוצה אחת עד הגמר. לאחר ההדחה החמישית הצטרף לקבוצה המאוחדת מתמודד חדש: הצמח הטורף.

טבלת הדחות

קישורים חיצוניים 
 

הזמר במסכה
תוכניות טלוויזיה בשפה הצרפתית
תוכניות טלוויזיה שעלו לשידור בשנות ה-2010